48 coronavirus patients found in quarantine center in Sultanpuri, in Delhi, India and all those belong to Jamaat.
विश्\u200dवास न्\u200dयूज की पड़ताल में वायरल पोस्\u200dट का दावा फर्जी साबित हुआ। 22 अप्रैल को सुल्\u200dतानपुरी के क्\u200dवारंटाइन सेंटर में एक बुजुर्ग की तबीयत बिगड़ने से मौत हो गई थी। उसे ही एंबुलेंस से अस्\u200dपताल ले जाते वक्\u200dत के वीडियो को कुछ लोगों ने फर्जी दावों के साथ वायरल कर दिया।, फेसबुक यूजर प्रवीण माथुर ने 22 अप्रैल को एक वीडियो अपलोड करते हुए दावा किया : ”सुल्तानपुरी एस ब्लॉक में 48 पेशेंट को रोना के पॉजिटिव मिले हैं जो जमात वाले है!”, इस वीडियो को दूसरे कई यूजर्स भी फर्जी दावों के साथ वायरल कर रहे हैं।, विश्\u200dवास न्\u200dयूज ने वायरल वीडियो को ध्\u200dयान से देखा। इसमें एक व्\u200dयक्ति को यह बोलते हुए सुना जा सकता है कि एक पेशेंट की डेथ हो गई है। वीडियो में एक एंबुलेंस को भी देखा जा सकता है। इसके अलावा बहुत-से लोगों को हंगामा करते हुए देखा जा सकता है। वायरल वीडियो में दिख रहे मुख्\u200dय गेट पर हमें दिल्\u200dली लिखा हुआ नजर आया। इससे यह बात तो साफ हो गई कि वायरल वीडियो दिल्\u200dली का ही है, लेकिन अब हमें इस वीडियो के साथ किए गए दावे की सच्\u200dचाई जानना था।, वायरल वीडियो की सच्\u200dचाई जानने के लिए हमने InVID टूल में इसे अपलोड करके गूगल रिवर्स इमेज में सर्च किया। हमें इससे मिलते-जुलते कई वीडियो मिले। समाचार टुडे टीवी नाम के एक यूट्यूब चैनल पर 22 अप्रैल को अपलोड एक वीडियो में बताया गया कि सुल्तानपुरी के क्वारंटाइन सेंटर में एक शख्\u200dस की बीमारी की वजह से मौत हो गई। जिसके बाद जमातियों ने हंगामा किया।, सर्च के दौरान हमें दैनिक जागरण की वेबसाइट पर एक खबर मिली। 22 अप्रैल को पब्लिश इस खबर में इस्\u200dतेमाल तस्\u200dवीर में हमें वैसी ही इमारत दिखी, जैसी वायरल वीडियो में दिख रही थी। खबर में बताया गया कि सुल्\u200dतानपुरी के क्\u200dवारंटाइन सेंटर में जमातियों ने हंगामा किया।, इसी तरह दैनिक जागरण के 23 अप्रैल के दिल्\u200dली संस्\u200dकरण में प्रकाशित एक खबर में बताया कि सुल्तानपुरी स्थित क्वारंटाइन सेंटर में रखे गए 700 जमातियों ने बुधवार को हंगामा कर दिया। हंगामे की सूचना पर पहुंची पुलिस ने जमातियों को शांत कराया। दरअसल, क्वारंटाइन सेंटर में दो जमातियों की हालत खराब हो गई थी। इस पर स्वास्थ्यकर्मियों ने दोनों को लोक नायक अस्पताल में भर्ती कराया था। इस दौरान एक 80 वर्षीय जमाती की मौत हो गई। वह मधुमेह से भी पीड़ित था।, पड़ताल के अगले चरण में हमने दैनिक जागरण के दिल्\u200dली संवाददाता अंकुर अग्निहोत्री से संपर्क किया। उन्\u200dहोंने बताया कि सुल्\u200dतानपुर स्थित क्\u200dवारंटाइन में करीब 700 जमातियों को रखा गया है। इसी में से 80 साल के बुजुर्ग की बुधवार को डायबिटिज के कारण मौत हो गई है। जिसके बाद जमातियों ने सुविधाओं को लेकर हंगामा कर दिया। वायरल वीडियो उस दौरान का है जब बुजुर्ग के शव को लेकर एंबुलेंस ले जा रही थी।, वहीं, रोहिणी के एसडीएम नगेंद्र त्रिपाठी ने सुल्तानपुरी एस ब्लॉक में 48 पेशेंट कोरोना के पॉजिटिव मिलने वाली बात को झूठा बताया।, अंत में हमने फर्जी पोस्\u200dट करने वाले फेसबुक यूजर प्रवीण माथुर की सोशल स्\u200dकैनिंग की। हमें पता चला कि यूजर एक पॉलिटिकल पार्टी से जुड़ा हुआ है। नई दिल्\u200dली में रहने वाले इस यूजर के अकाउंट पर हमें धार्मिक और पॉलिटिकल पोस्\u200dट ज्\u200dयादा मिली।, Disclaimer: कोरोनावायरसफैक्ट डाटाबेस रिकॉर्ड फैक्ट-चेक कोरोना वायरस संक्रमण (COVID-19) की शुरुआत से ही प्रकाशित हो रही है। कोरोना महामारी और इसके परिणाम लगातार सामने आ रहे हैं और जो डाटा शुरू में एक्यूरेट लग रहे थे, उसमें भी काफी बदलाव देखने को मिले हैं। आने वाले समय में इसमें और भी बदलाव होने का चांस है। आप उस तारीख को याद करें जब आपने फैक्ट को शेयर करने से पहले पढ़ा था।, निष्कर्ष:\r\n\r\n \r\nविश्\u200dवास न्\u200dयूज की जांच में सुल्तानपुरी में 48 कोरोना पॉजिटिव मिलने की बात फर्जी निकली। क्\u200dवारंटाइन सेंटर के वीडियो को फर्जी दावों के साथ वायरल किया जा रहा है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check : दिल्‍ली के सुल्‍तानपुरी के क्‍वारंटाइन सेंटर के वीडियो को झूठे दावे से किया गया वायरल - Vishvas News